इस प्रकार रविवार को ही जयन्ती योग में श्रीकृष्णावतार के बाद उदया तिथि अष्टमी एवं उदय कालिक रोहिणी नक्षत्र को मानने वाले वैष्णव जनो ने सोमवार को श्रीकृष्ण का व्रत पर्व मनाया. सोमवार को शहर में राधा कृष्ण के मंदिरों में भगवान के दर्शन एवं उनकी मनमोहक झांकियों को देखने के लिए बड़ी संख्या में भक्तों के आने जाने का सिलसिला भी चलता रहा. इस दौरान मंदिरों के बाहर मेले जैसा माहौल दिखा. जहां चाट की दुकानो और झूलों के आसपास बच्चों की भारी भीड़ जमा रही.